Gigafactory Tecsas

Mae Gigafactory Texas (a elwir hefyd yn Giga Texas, Giga Austin, neu Gigafactory 5) yn fan gweithgynhyrchu modurol yn Austin, Texas a adeiladwyd gan gwmni Tesla, Inc. Dechreuodd y gwaith adeiladu yng Ngorffennaf 2020, dechreuwyd cynhyrchu ceir Model Y cyn diwedd 2021, a danfonwyd cerbydau a adeiladwyd yn y ffatri i gychwyn mewn parti agoriadol o’r enw “Cyber Rodeo” a gynhaliwyd ar 7 Ebrill 2022.

Mae’r ffatri’n cynhyrchu ceir Model Y ar gyfer Dwyrain yr Unol Daleithiau a’r bwriad hefyd yw bod yn brif ffatri’r Cybertruck.Gastelu, Gary (23 Gorffennaf 2020).  Mae hefyd yn gwasanaethu fel safle pencadlys corfforaethol Tesla. Cyfloga'r cwmni dros 20,000 o bobl yn y ffatri a chyn hir disgwylir y cyflogir 60,000 o staff wrth i nifer y ceir a gynhyrchir gynyddu. Dyma ail ffatri fwyaf y wlad yn ôl maint yn ogystal â'r ail adeilad mwyaf yn y byd yn ôl cyfaint ar ôl Ffatri Boeing Everett.

 Hanes 
Roedd Tesla wedi bod yn ystyried lleoliadau ar draws wyth talaith yng nghanol yr Unol Daleithiau yn ystod 2019 - 2020. 

Mynegodd grwpiau cymunedol a swyddogion y llywodraeth mewn sawl ardal yn yr Unol Daleithiau ddiddordeb mewn cynnal yr hyn y disgwylir iddo fod yn gyfleuster gweithgynhyrchu enfawr. Mynegodd nifer o daleithiau ddiddordeb denu'r ffatri i'w hardaloedd. Defnyddiodd rhai farchnata cyfryngau cymdeithasol gyda'r nod o gyrraedd Elon Musk yn uniongyrchol.

Yng Ngorffennaf 2020, cymeradwyodd Ardal Ysgol Annibynnol Del Valle yn Austin becyn cymhellion treth gwerth $ 68 miliwn, pe bai'r Tesla Gigafactory yn cael ei adeiladu.  Ar 22 Gorffennaf 2020 cyhoeddodd y cwmni fod lleoliad wedi'i ddewis ar gyfer ei bumed Gigafactory.Gastelu, Gary (23 Gorffennaf 2020). 

Erbyn diwedd Gorffennaf 2020, roedd y gwaith adeiladu wedi dechrau.Lambert, Fred (25 Gorffennaf 2020).  Derbyniodd y Tesla Gigafactory gymhellion treth y wladwriaeth o tua $50 miliwn trwy raglen Pennod 313 Cod Treth Texas.

Daeth y Tesla Model Y cyntaf a gwblhawyd yn llawn oddi ar y llinell yn Giga Texas yn ystod wythnos olaf Awst 2021. 

Cyhoeddodd Tesla raglen hyfforddi gweithgynhyrchu mewn cydweithrediad a Choleg Cymunedol Austin ar 15 Mehefin 2021. Roedd disgwyl i'r rhaglen ddechrau yn Awst 2021 ac roedd y cwrs i bara 14 wythnos.

Yn Rhagfyr 2021, amcangyfrifodd Elon Musk y byddai angen cyfanswm o $10 biliwn o fuddsoddiad, o leiaf, yn Giga Texas ac y gellid cyflogi cymaint ag 20,000 o weithwyr. Yn Hydref 2023 roedd gan do'r ffatri bŵer solar o 10 MW.

Cyhoeddodd Talaith Kansas a Panasonic yng Ngorffennaf 2022 fod lleoliad Ffatri Batri enfawr wedi'i ddewis - yn De Soto, Kansas (yng nghyn-gyfleuster Sunflower Army Ammunition). Rhoddwyd cymorthdaliadau a gostyngiadau mawr i Panasonic, i'w denu yno.

 Offer 
bawd| Gweithwyr adeiladu yn paratoi tair sylfaen Giga Press ar safle ffatri Giga Texas yn Ionawr 2021
Yn Ionawr, 2021, tywalltwyd sylfeini concrit ar gyfer tri pheiriant castio Giga Press yng nghornel ogledd-ddwyreiniol y ffatri Giga Texas.

Erbyn diwedd Mehefin 2022, roedd Gigafactory Texas yn cynhyrchu 1,000 o unedau yr wythnos ac erbyn 15 o ragfyr, y flwyddyn honno, cynhyrchwyd 3,000 o unedau yr wythnos.

 Cyfeiriadau 

Categori:Coordinates on Wikidata
Categori:Adeiladau diwydiannol yn yr Unol Daleithiau
Categori:Cerbydau ffordd
Categori:Cludiant cynaladwy
Categori:Tesla, Inc.